‘CPFTUF’ยิ้ม
&#8216;เจพี&#8217;คาดขายเพิ่มพิเศษ16%ไทยยูเนี่ยนฯกำไรทะลุเป้าสบาย
17 ส.ค. 2554

‘เจพี’คาดขายเพิ่มพิเศษ16%ไทยยูเนี่ยนฯกำไรทะลุเป้าสบาย
เจ.พี.มอร์แกน เชียร์ CPFTUF คาดยอดขายเพิ่มพิเศษถึง 16% จากสึนามิญี่ปุ่น ไทยยูเนียน โฟรเซ่นฯ มั่นใจรายได้เข้าเป้า 3,000 ล้านเหรียญสหรัฐ




น.ส.มาเรีย ลาปิส นักวิเคราะห์ บล.เจ.พี.มอร์แกน วิเคราะห์ว่าเหตุการณ์สึนามิในญี่ปุ่นส่งผลดีต่อกลุ่มอาหารของไทย ทั้งบริษัท เจริญโภคภัณฑ์อาหาร (CPF) บริษัท ไทยยูเนียน โฟรเซ่น โปรดักส์ (TUF) เพราะญี่ปุ่นมีความต้องการอาหารเพิ่ม โดยทั้งสองบริษัทส่งออกไก่และกุ้งไปญี่ปุ่น ตามลำดับ
ทั้งนี้ คาดว่าจะทำให้ยอดขายของ TUF เพิ่มอีก 916% และราคาหุ้น CPF เพิ่มขึ้น 12-16%
นายธีรพงศ์ จันศิริ ประธานกรรมการบริษัท TUF เชื่อว่าการที่เซนไดเมืองท่าและเมืองการประมงของญี่ปุ่นได้รับผลกระทบจะส่งผลดีต่อธุรกิจทูน่ากระป๋อง ซาดีนกระป๋อง แซลมอนกระป๋อง และเชื่อว่าจะทำให้บริษัทมีรายได้เข้าถึงเป้าหมายใกล้ 3,000 ล้านเหรียญสหรัฐ ในปีนี้ และตั้งเป้าหมายในปี 2558 รายได้จะสูงขึ้นแตะ 4,000 ล้านเหรียญสหรัฐ
ปัจจุบันบริษัทมีการส่งออกสินค้าไปประเทศญี่ปุนประมาณ 20% ของปริมาณส่งออกทั้งหมด และมีรายได้จากญี่ปุ่นประมาณ 12% ของรายได้รวม
“คาดว่าปีนี้ยอดขายและกำไรจะเติบโตมากกว่า 30%” 
สำหรับไตรมาสแรกปีนี้ยอดขายดีกว่าไตรมาส 4 ปี 2553 เพราะรวมกำไรของ MWBrand มา 3 เดือนเต็ม โดยรายได้ในรูปดอลลาร์สหรัฐเพิ่มขึ้น 30-40%
นอกจากนี้ บริษัททยอยปรับขึ้นราคาสินค้าในไตรมาสแรกมาประมาณ 20% หลังจากราคาทูน่าปรับขึ้นจาก 1,300 เหรียญสหรัฐ/ตัน มาอยู่ที่ 1,600 เหรียญสหรัฐ/ตัน ในเดือน ก.พ. 
ทั้งนี้ ในปี 2554 บริษัทได้ขออนุมัติคณะกรรมการบริษัทออกหุ้นกู้ชุดใหม่วงเงิน 1.5 หมื่นล้านบาท เพื่อชำระคืนหนี้เดิมและรองรับการขยายตัวในอนาคต
ด้านบริษัท ตรังผลิตภัณฑ์อาหารทะเล (TRS) โดย นายไพสิทธิ์ ฮุนพงษ์สิมานนท์ กรรมการรองผู้จัดการ กล่าวว่า บริษัทมีการส่งออกไปประเทศญี่ปุ่นประมาณ 60% ของยอดขาย ลูกค้าหลักในประเทศญี่ปุ่นอยู่โตเกียว โอซากา และโกเบ ได้ติดต่อมาว่าสินค้าที่ทางบริษัทส่งไปไม่ได้รับผลกระทบแต่อย่างใด
ขณะนี้ลูกค้าส่วนหนึ่งในประเทศญี่ปุ่นกำลังดำเนินการประเมินสถานการณ์และผลกระทบในส่วนของสินค้าที่กระจายในญี่ปุ่น และรวมถึงวัตถุดิบที่จะส่งมาให้ทางบริษัทดำเนินการผลิต
บริษัท ห้องเย็นโชติวัฒน์หาดใหญ่ (CHOTI) แจ้งตลาดหลักทรัพย์ว่า บริษัทในตลาดหลักอยู่ที่ประเทศญี่ปุ่น ซึ่งเหตุการณ์แผ่นดินไหวที่เกิดขึ้นนั้น จากการติดตามข่าวสารของลูกค้าส่วนใหญ่ของบริษัทยังไม่ได้รับผลกระทบ และขณะนี้บริษัทยังไม่ได้รับผลกระทบอันใดอย่างมีสาระสำคัญ ส่วนในอนาคตบริษัทไม่สามารถคาดการณ์ได้